Մի օր առաջ, երբ երկուսն էլ խոհանոցում էին, Ռոզը կրեպ էր պատրաստում, իսկ Մուսթաֆան «Արիզոնա Դեյլի» էր կարդում, հեռախոսը զանգեց: Պատասխանեց և ապշեց: Սան Ֆրանցիսկոյից էին զանգում: Նախկին ամուսին Բարսամ Չաքմաքչյանն էր: Քանի տարի էր՝ երկու խոսք չէին փոխանակել: Բաժանվելուց հետո երեխայի հետ կապված հազվադեպ խոսում էին: Բայց Արմանուշի մեծանալուց հետո խոսակցությունները պակասեցին ու, ի վերջո, լրիվ ընդհատվեցին: Կարճատև ամուսնությունից երկու բան էր մնացել փոխադարձ վիրավորանքն ու դուստրը: